Ներկաները ողջունեց ՀՕՄի Շրջանային Վարչութեան ատենապետ Ռեպեքա Պէրպէրեանը, որ առաջին հերթին անդրադառնալով ՀՕՄի առաքելութեան, շեշտեց, թէ «ՀՕՄը մեծապէս կը քաջալերէ հայ երիտասարդութիւնը ստանալու բարձր ուսում եւ այս նպատակով, 100 տարիներէ ի վեր, հազարաւոր կրթանպաստներով պարգեւատրած է հայ ուսանողներ։ Այդ կրթանպաստը ստացող մի քանի ուշագրաւ ուսանողներէն են Արամ Հայկազն ու Մուշեղ Իշխանը, որոնք յետագային դարձան նշանաւոր հայ գրողներ»։